Znecitlivenie a pálenie kože po injekciách.
Dobrý deň.Pred cca 2tyzdnami mi boli podávané do sedacieho svalu injekcie almiral a milgama N( pre bolesti chrbta).Od vtedy mám problémy,ľavú vonkajšiu stranu sedacieho svalu (asi 10cm pod vpichom) mi znecitlivela,ako by nebola ani moja a koža je bolestivá na dotyk ( je to ako paliva bolesť)
Dobrý deň,
ďakujeme za Vašu otázku.
Zdravotné problémy, ktoré popisujete môžu byť vyvolané samotnou injekciou, ak došlo k podráždeniu tkaniva alebo nervov v okolí. Môže mať však aj inú príčinu. Na zistenie konkrétnej príčiny je potrebné absolvovať lekárske vyšetrenie, hlavne pokiaľ bolesť pretrváva alebo je veľmi silná. Odporúčam Vám konzultovať tento stav s Vaším ošetrujúcim lekárom.
Medzitým môžete na bolestivé miesto aplikovať napríklad gél
Diclofenac Dr.Max.
Gél sa jemne vmasíruje na bolestivé miesta 3-4x denne. Pôsobí proti bolesti, zápalu a opuchu.
Prajem Vám všetko dobré.
S pozdravom
PharmDr. Patrícia Čečková